Saya mau tau Pewasap dari Formulasi racun makhluk perosak. Jelaskan dalam bahasa melayu

Pewasap merupakan formulasi yang berada dalam bentuk gas atau cecair yang mudah meruap. Gas ini boleh terhidu atau diserap oleh kulit. Pewasapan sering digunakan untuk mengawal serangga perosak dalam stor simpanan bijirin dan mengawal nematod, serangga serta kulat patogen di dalam tanah. Selalunya kerja-kerja pewasapan dilakukan kepada tanah untuk kegunaan di rumah hijau. Di rumah-rumah kediaman pula, pewasapan juga boleh dilakukan terutamanya apabila formulasi lain tidak boleh sampai ke sasarannya.

Pewasapan dapat memberi kesan secara menyeluruh yang membolehkan berbagai-bagai perosak dapat dikawal. Dalam masa yang sama juga, dengan sekali guna sahaja ia boleh membunuh biji-biji rumpai, serangga, nematod, moluska dan agen penyakit di dalam tanah. Gas pewasap boleh memasuki celah-celah butir tanah dan rekahan bangunan, oleh itu tidak ada perosak yang boleh terlepas daripada menerima kesan.

Gas-gas yang digunakan dalam kerja-kerja pewasapan agak merbahaya kepada para pengguna. Oleh itu pengguna perlu mengambil langkah keselamatan di samping mengetahui teknik penggunaannya yang betul.